# Manuel Giner Miralles

Manuel Giner Miralles (València, 27 de desembre de 1926 - 9 de maig de 2019) va ser un metge, empresari i polític valencià. Va ser un dels fundadors i líders d'Aliança Popular al País Valencià, ocupant diversos càrrecs polítics als anys 80 i 90 amb aquest partit i amb Unió Valenciana.

## Biografia

Nascut a la ciutat de València, es llicencià en medicina, especialitat en anàlisis químiques i hematologia.
Fou un dels fundadors d'Aliança Popular a la província de València i membre del Comitè Executiu Provincial del partit. A les eleccions generals espanyoles de 1982 fou elegit diputat per Coalició Popular per la província de València, però dimití el 1983 per a presentar-se a les eleccions a les Corts Valencianes de 1983, en les quals fou escollit i president del Grup Parlamentari Popular.
President del III congrés regional, en el IV es convertix en coordinador regional i fou l'autor del programa autonòmic d'AP per a les eleccions de juny de 1987 i novament fou elegit diputat a les eleccions a les Corts Valencianes de 1987, a l'estiu es va obrir la crisi i encara que Gil Lázaro ho negat tot, però el 31 d'octubre de 1987 fou expulsat d'AP després d'una disputa amb el president provincial de València, Ignacio Gil Lázaro per les seues crítiques al partit i les insinuacions de passar-se a Unió Valenciana, qui va comptar amb el suport del president regional José Mª Escuín.
En 1987 es passà a Unió Valenciana, epitjorant la crisi, ja que deixa el Grup Popular però es passa amb l'escó al Grup d'UV. Amb este partit fou candidat i va a ser elegit diputat a les eleccions a les Corts Valencianes de 1991.
El 1998 fou nomenat president de la Fundació Joan Pau II Família i Vida. El gener de 2009 fou un dels nombrosos antics diputats de les Corts Valencianes que reclamaren una pensió per la seua condició d'antics parlamentaris. També va ser president del Consell d'Administració de la clínica "El Consuelo" situada al barri de Patraix de València i vicepresident de la branca d'hòmens d'Acció Catòlica.
Va morir a la ciutat de València el 9 de maig de 2019). Era l'oncle del regidor a l'Ajuntament de València de Ciutadans, Fernando Giner Grima.

## Referències

* 1 2 «Muere Giner Miralles, exlíder de la derecha valenciana» (en castellà). Levante-EMV, 10-05-2019.
* ↑ Breu Curriculo Manuel Giner en ABC 24.11.82
* ↑ Fitxa del Congrés dels Diputats (castellà)
* ↑ «FITXA DIPUTAT AUTONÒMIC I LEGISLATURA». Arxivat de l'original el 2016-03-03. [Consulta: 18 juny 2012].
* ↑ No Presidència Regional, "Coordinaduría"
* ↑ «FITXA DIPUTAT per AP II LEGISLATURA». Arxivat de l'original el 2016-03-05. [Consulta: 18 juny 2012].
* ↑ ABC 01.09.87 Gil Lázaro dona la baixa a Miralles
* ↑ ABC 02.09.87 Gil Lázaro lo niega todo
* ↑ El País 31.08.87 GIL LAZARO EL VOL EXPULSAR
* ↑ Se'n va a UV
* ↑ El País 19.09.87 UV gana vots
* ↑ «FITXA DIPUTAT per UV II LEGISLATURA». Arxivat de l'original el 2015-05-18. [Consulta: 18 juny 2012].
* ↑ Los ex diputados piden la paga de las Corts Arxivat 2012-03-18 a Wayback Machine., Levante, 6 de gener de 2009]

## Enllaços externs

* Biografies de polítics valencians Arxivat 2013-06-18 a Wayback Machine.
* LAS PROVINCIAS: Presidents Regionals AP-PP
* INFORMACIÓ/LLEVANT: 7 Presidents AP-PP en la Comunitat Valenciana